Junior Conveyancing Secretary in Gauteng | Legal jobs | Gumtree Classifieds South Africa
"junior conveyancing secretary" in Legal jobs in Gauteng
Alert Filters: Legal jobs in South Africa (Keyword:"junior conveyancing secretary")
CONVEYANCING SECRETARY NEEDED TO START ASAP
Onmiddellike tydelike halfdag pos beskikbaar in Brackenfell vir n junior/senior Aktesekretaresse met ondervinding in transporte. Stuur asb. CV na botha@bplaw.co.za.
Get a daily alert with: Legal jobs in South Africa (Keyword:"junior conveyancing secretary") Spotify se gewildste liedjies in SA is . . . | Netwerk24
Deur Petrus Malherbe 19 April 2018 10:40
Spotify is beskikbaar as ’n app op Andoid- en Apple-toestelle, sowel as op Windows- en Mac-rekenaars. Foto: Verskaf
Daar is dalk musiek te kies en te keur op Spotify, maar daar is ’n paar kunstenaars na wie Suid-Afrikaners oor die afgelope maand baie graag geluister het.
Dié gewilde musiekstroomdiens, met sy meer as 35 miljoen liedjies, is vroeg in Maart in Suid-Afrika bekend gestel.
En sedertdien is die Kanadese kletsrymer Drake skynbaar hoog op Suid-Afrikaners se speellys.
Luidens ’n verklaring is “God’s Plan”van Drake die liedjie wat die meeste die afgelope maand plaaslik gestroom is, gevolg deur Post Malone se “Psycho”.
Ander liedjies soos Khalid se “Love Ties”, XXXTentacion se “SAD!” en Kendrick Lamar se “All the Stars” is ook op die toptienlys.
Plaaslike kunstenaars is darem ook ’n bietjie “lugtyd” gegun. Volgens Spotify se inligting, wat tussen 13 Maart en 10 April versamel is, was Jeremy Loops die gewildste kunstenaar uit eie bodem.
Suid-Afrikaners het ook gereeld na die Nigeriese kletsrymer Mckay, na Shekhinah, Goldfish en Fokofpolisiekar geluister.
Van die gewildste speellyste sluit in Top Hits South Africa, Chilled Vibez en New Music Friday South Africa.
Lees ook: Watter musiekstromingdiens moet ek kies?
Die diens het egter nie spesifieke syfers bekend gemaak oor hoeveel keer die onderskeie kunstenaars, speellyste en liedjies gestroom is nie. ’n Woordvoerder het vroeër bevestig dat dit Spotify se beleid is om nie spesifieke syfers bekend te maak nie.
Die diens wou byvoorbeeld ook nie bevestig hoeveel Suid-Afrikaners die app in die eerste maand afgelaai het nie.
Spotify, wat sowat 11 jaar gelede in Swede deur Daniel Ek en Martin Lorentzon begin is, is nou in 65 lande beskikbaar. Die diens het meer as 157 miljoen aktiewe gebruikers van wie 71 miljoen vir die diens betaal.
Die maatskappy het vroeg in April op die New Yorkse aandelebeurs begin noteer met ’n huidige aandeelprys van $154,91.
Meer oor: Spotify | Jeremy Loops | Drake | Fokofpolisiekar | Musiek | Musiekstromingsdienste | Tegnologie
Spotify $27 mjd. werd ná beursdebuut
Watter musiek-stromingsdiens moet ek kies?